《中秋同李伯襄林元培饮曾元鲁宅待月》
明代·韩日缵

可奈今宵月，阴风吹寒魄。秋云散复卷，玉蟾隐云箔。

皓彩黯不流，霜氛淡漠漠。庭除伫清辉，夜移催严柝。

明月不可待，良朋且命酌。把酒一问之，桂子何年落。

灵娥怨素秋，肃肃玄阴薄。寂寞袁安渚，徘徊庾亮阁。

于此兴不浅，雄谈恣酬酢。倚槛舒长啸，微尚欣有托。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。